Vedlegg – oppsummering og vurdering av høringsinnspill
	Høringsinstans
	Innspill
	Kommunens vurdering
(fakta/rett/metode)
	Konklusjon
(endring/ikke endring)

	PBL
	Anbefaler at høringsnotatet redegjør noe for utviklingen av tilskuddssatsen, og for hvordan den vil kunne påvirke driftsforutsetningene for kommende tilskuddsår.
	Hensyntas ved neste høringsbrev i 2027.
	

	PBL
	Støtter at kommunen har benyttet KS/PBL sin beregningsmodell.
	
	Ikke endring

	PBL
	Støtter at det er kommunestyret fastsetter forskriften.
	
	Ikke endring

	PBL 
	§ 2 satser for grunntilskudd:
Støtter at kommunen ikke holder utgifter utenfor beregningsgrunnlaget
	
	Ikke endring

	PBL 
	§ 2 satsberegningen:
Kommunen har ført en refusjon på ansvarsområde «Barnehagene felles» på 249 783 kroner under «Andre tilskudd og refusjoner», slik at den reduserer tilskuddsgrunnlaget til de private barnehagene. Samtidig er et identisk beløp avsatt til fond. 

Når refusjonen i sin helhet er satt av til fond, er den ikke benyttet til å dekke løpende driftsutgifter i 2025, og de tilhørende kostnadene inngår dermed ikke i grunnlaget. Refusjonen bør derfor ikke redusere tilskuddsgrunnlaget. Vi ber om at kommunen retter dette i beregningen. 
	Inntekt avsatt på fond skal ikke redusere tilskuddsgrunnlaget. Dette bør endres.
	Endring

	PBL
	§ 2 satsberegningen:
Kommunen har trukket fra refusjoner på til sammen 1 283 565 kroner, ført på konto 181000 «Andre statlige overføringer». Vi ber om en nærmere redegjørelse for hva disse refusjonene gjelder, og hvor de tilhørende utgiftene er ført i økonomirapporten.

Dersom deler av refusjonene knytter seg til pensjon i de kommunale barnehagene, må denne delen holdes utenfor, ettersom kommunal pensjon trekkes ut i sin helhet i selvkostarket.
	Dette er refusjoner fra flyktningetjenesten som dekker lønn i barnehagene. En andel tilsvarende pensjonskostnad på 17,6 % trekkes ut av beregningen.
	Endring

	PBL
	Kostpenger kommunale barnehager:
Kostpenger som foreldre betaler til kommunale barnehager i Midtre Gauldal overstiger utgifter til mat med nesten 90 000 kr. Dette til tross for at for at det skal praktiseres selvkost, hvor kostpengene er lik utgiftene. Det fremkommer ikke av dokumentasjonen om kostpengene eventuelt finansierer kokk eller kjøkkenhjelp. 
Det er ikke meningen at kommunen skal tjene på kostpengene, og dermed redusere tilskuddsgrunnlaget til de private barnehagene. PBL ber derfor kommunen om å redegjøre for årsaken til at kostpengene overstiger utgiftene, og eventuelt rette opp i beregningen slik at kostpenger er til selvkost. 

	Barnehagene kan inkludere kostnader til å tilberede maten. Deler av kostpengene brukes til lønnskostnader som gjelder arbeid med mat og måltider. Dette har vi kommunen anledning til jf. forarbeidene til barnehageloven § 20, Prop. 138 L (2024–2025)
	Ikke endring

	PBL
	Manglende oppdatering av kommunal deflator
Kommunen har ikke oppjustert deflator for 2026 i tråd med siste tilgjengelige anslag for kommunal lønns- og prisvekst. Beregningsgrunnlaget bygger dermed på en undervurdert kostnadsvekst.  Beregningsgrunnlaget skal fremskrives med kommunal deflator slik at grunnlaget reflekterer forventet lønns- og prisvekst frem til tilskuddsåret. Når deflatoranslaget ikke er oppdatert, blir grunntilskuddssatsene i høringsgrunnlaget fastsatt for lavt. 

Deflatorene må uansett oppdateres i tråd med statsbudsjettet for 2027 før endelig vedtak fattes, men etter vårt syn bør imidlertid sist tilgjengelige anslag benyttes allerede i beregningen som sendes på høring. Høringen skal gi et mest mulig riktig bilde av forventet tilskuddsnivå, og både kommunens og de private barnehagenes budsjettarbeid vil bygge på disse tallene. Vi ber derfor om at kommunen fremover benytter sist tilgjengelige anslag for deflatorer når beregningen av grunntilskuddssatsene sendes på høring. 
	Ugunstig tidspunkt for ferieavvikling bidro til at satsen ikke ble oppdatert før utsendelse.
	Endring

	PBL
	§ 3 Beregningsgrunnlaget og forbehold om endringer
De fire første avsnitt kan vurderes å tas ut av forskriften. Disse inneholder informasjon om beregningene, og hører hjemme i saksforberedende dokumenter.   

	De fire første avsnittene tas ut.
	Endring

	PBL
	§ 3 Beregningsgrunnlaget og forbehold om endringer
Når det gjelder forbeholdet:    «Nasjonale myndigheter vedtar endringer i lov og forskrift i løpet av tilskuddsåret som medfører endringer i beregninger av satser.»    

PBL mener bestemmelsen bør tas ut. Det er begrensinger i adgangen til å gi endringer i lov og forskrift tilbakevirkende kraft, bl.a. av hensynet til forutberegnelighet.    

• PBL mener videre at eventuelle justeringer av satsen ikke bør skje uten etter forutgående varsel. Dette er særlig viktig for forutberegneligheten, dersom justeringen innebærer nedgang i tilskuddsnivå. Forutgående varsel vil også muliggjøre oppdagelse av feil ved beregninger. PBL viser for øvrig til forvaltningslovens § 37 som har bestemmelser om forhåndsvarsling.    
	Avsnittet erstattes av:
«Endrede satser følges opp i enkeltvedtak med rettighetene og pliktene som følger av forvaltningsloven. Private barnehager orienteres om endringene før nye vedtak fattes og forskrift oppdateres uten unødig opphold.»
	Endring

	PBL
	§ 4 Dokumentasjon på beregningen   
• Bestemmelsen har ikke noe rettslig innhold, og kan tas ut av forskriften. Informasjonen hører bedre til i saksforberedende dokumenter til forskriften.  
	§ 4 tas ut og legges inn i saksframlegg.
	Endring

	PBL
	§ 5 Enkeltvedtak om kommunalt tilskudd   
• PBL har ingen merknader til bestemmelsen. 
	
	Ikke endring

	Liøya
	Funksjon 201
Arbeidstøy: Det er bare ført arbeidstøy på Støren og Singsås barnehage. Er det ikke gitt arbeidstøy til ansatte i de andre barnehagene?



Telefon: Det ser ut til at telefon er ført på ulike konto og det gir dårligere oversikt ved kontroll av dokumentasjonen. 


Bredbåndsutgift: Det er ført bredbåndsutgift på Singsås barnehage. Er det ikke bredbåndsutgifter på de andre barnehagene? 








Kurs: Det er ført utgifter til kurs på Soknedal og Singsås barnehage. Har ikke de andre kommunale barnehagene hatt utgifter til kurs?
	Arbeidstøy: Det er gitt arbeidstøy til ansatte i alle barnehagene. Utgiftene til dette ligger i konto 105010.

Telefon: Vi ønsker også mer konsekvent kontobruk.

Bredbånd: Det mangler utgifter til bredbånd fra de andre barnehagene.
Dette korrigeres manuelt. Summen på utgiftene i de fem kommunale barnehagene er 66 746,-

Kurs: Det er kun Singsås og Soknedal barnehager som har gjennomført kurs med kostnader i 2025.
	Ikke endring





Ikke endring



Endring









Ikke endring

	Liøya
	Funksjon 221:
Vi finner ikke kostnader til brøyting og renovasjon i dokumentasjonen. Vi ber kommunen ta med kostnader til dette i beregningen av tilskuddet.
	Vi har gjennomgått regnskapet. Dette er ikke hensyntatt, men skal hensyntas.
	Endring

	Liøya
	Pensjonspåslag:
Vi mener at Liøya barnehage er på feil sats når det gjelder pensjonspåslag. Likebehandling forutsetter at private barnehager får offentlig tilskudd på samme økonomiske grunnlag som kommunale barnehager, og at alle relevante kostnader i kommunens drift inngår i beregningsgrunnlaget. 

Pensjon behandler kommunale og private barnehager ulikt. Mens kommunale barnehager i Midtre Gauldal rapporterer pensjonsutgifter på 24,8 prosent av lønn, vil private barnehager i første omgang få et pensjonstilskudd på maksimalt 11 prosent av lønn. Ut fra det vi kan lese ut av høringsdokumentene, ligger Liøya barnehage an til å få bare 8% i pensjonspåslag. Vi har langt høyere pensjonskostnader enn det, og forventer at også Liøya barnehage blir satt i pensjonssats C; 11%.
	Liøya barnehage er i tilskuddsberegningen satt på 8 % pensjon. Dette vil vi undersøke nærmere.

Før vedtak fattes vil de private barnehagene bli bedt om å sende oss informasjon om barnehagenes pensjonsutgifter. Det er i vedtaket pensjonstilskuddet fattes.

	Saken utredes før enkeltvedtak fattes.

	Liøya
	Støtter PBL sine høringsinnspill når det gjelder spørsmål om tilskudd, refusjoner, kostpenger og manglende oppdatering av kommunal deflator.
	Kommentarer er gitt over.
	

	Hauka
	Støtter PBL sine høringsinnspill
	Kommentarer er gitt over.
	



